CELEX: 62008TN0385
Language: el
Date: 2008-09-15 00:00:00
Title: Υπόθεση T-385/08: Προσφυγή της 15ης Σεπτεμβρίου 2008 — Nadine Trautwein Rolf Trautwein, Research Development κατά ΓΕΕΑ (παράσταση σκύλου)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/36
            
         Προσφυγή της 15ης Σεπτεμβρίου 2008 — Nadine Trautwein Rolf Trautwein, Research Development κατά ΓΕΕΑ (παράσταση σκύλου)
   (Υπόθεση T-385/08)
   (2008/C 313/66)
   Γλώσσα διαδικασίας: η γερμανική
   Διάδικοι
   
      Προσφεύγουσα: Nadine Trautwein Rolf Trautwein GbR, Research Development
   (Leopoldshöhe, Γερμανία) (εκπρόσωποι: C. Czychowski, A. Nordemann και A. Dustmann, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   
               —
            
            
               Η προσφεύγουσα ζητεί από το Πρωτοδικείο:
            
         
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 30ής Ιουνίου 2008 στην υπόθεση R 1734/2007-1, καθώς και την απόφαση του πρώτου εξεταστή, της 25ης Σεπτεμβρίου 2007, καθόσον δεν παρασχέθηκε προστασία στην υπ' αριθ. 4829321 αίτηση κοινοτικού σήματος για τα προϊόντα «είδη από δέρμα, καθόσον περιλαμβάνονται στην κλάση 18· τσάντες» της κλάσεως 18 και «ζωοτροφές και ποτά για κατοικίδια» της κλάσεως 31. Να επιτραπεί η δημοσίευση της αιτήσεως κοινοτικού σήματος 4829321 και ως προς τα εν λόγω προϊόντα, και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Παράσταση σκύλου για προϊόντα των κλάσεων 18, 25 και 31 — αίτηση καταχωρίσεως υπ' αριθ. 4 829 321
   
      Απόφαση του εξεταστή: Απόρριψη της αιτήσεως
   
      Απόφαση του τμήματος προσφυγών: Ακύρωση της προσβαλλομένης αποφάσεως ως προς τα «ενδύματα, υποδήματα, είδη πιλοποιίας· ζώνες» της κλάσεως 25
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', του κανονισμού 40/94 του Συμβουλίου, καθόσον το σήμα του οποίου ζητείται η καταχώριση δεν είναι ούτε άμεσα ούτε αποκλειστικά περιγραφικό και διαθέτει τον απαιτούμενο διακριτικό χαρακτήρα.